Tehnika, s katero novoletne zaobljube letos zares uresničiš!

Si opazil/a, da izgleda tvoj seznam novoletnih zaobljub, leto za letom, približno enako? Ponavadi je to velik kup ciljev, na katere pozabimo že v nekaj dneh ali tednih.

Letos poskusi nekaj drugačnega. Nekaj, kar deluje!

Pismo iz prihodnosti

Ena najmogočnejših tehnik Zakona privlačnosti za manifestacijo svojih želj, ki jih uporabljam, se imenuje »Pismo iz prihodnosti«.

Namesto, da gledaš vse tisto, kar »nimaš«, kar »ti manjka«, kar »pogrešaš« v svojem življenju in nato »poskušaš to uresničiti«, te ta proces prestavi v realnost, da »je tisto za kar prosiš, že tvoje« (kar pomeni, da je to že na poti k tebi, kljub temu, da še ne veš, kako.)

Ali konec leta praznuješ zmage, dosežke, nova znanja, ljubeče in radostne odnose?

Poskusi to: Najprej pomisli na nekaj stvari, za katere si najbolj želiš, da bi jih čez eno leto praznoval/a.

Nato zapri oči, spusti svojo pozornost iz glave v svoje srce in s polno pozornostjo na področje okrog srca, prikliči občutja ljubezni, spoštovanja in hvaležnosti (po enega naenkrat). Naredi to v zavedanju sedanjega trenutka in podoživljaj te občutke.

Ko si porabil/a 2-3 minute popolnoma potopljen/a v ljubezen, si predstavljaj, da si se premaknil/a v prihodnost. Sedaj je točno eno leto od danes in gledaš nazaj na vse čudežne načine, na katere si manifestiral/a svoje sanje.

Zapisuj svoje občutke, kako navdušen/a, srečen/a, zadovoljen/a si sedaj, ko živiš svoje sanje. Zapomni si, da uresničitev tvojih sanj na »nevidnem nivoju« že obstaja in do njih dostopaš skozi svoje srce, skozi življenje v pozitivnih čustvih in višjih vibracijah.

Napiši pismo

Iz tega vidika mi napiši pismo. Najprej opremi pismo z datumom (1. januar 2020) in nato napiši: »Draga Tanja, tako zelo sem vesel/a, da lahko delim s tabo…«.

Premagaj 3 skrite ovire, ki stojijo na poti do prave ljubezni

Piši s čim več občutkov in podrobnosti, ki se jih lahko spomniš in mi pripoveduj zgodbo manifestiranja tvojih sanj. Uporabi domišljijo, da se spomniš čim več detajlov, medtem pa tudi zares »občuti« občutke uspeha, sreče, zdravja, radosti, ljubezni.

To je fantastičen »živim, kot da bi« proces, da manifestiraš svoje največje sanje! Če želiš, mi lahko pismo pošlješ preko kontaktnega obrazca (in kopijo obdrži zase) ali daj pismo na tvoje posebno mesto ali v najljubšo duhovno knjigo.

Ne pozabi opazovati in iskati znake in »naključja« na svoji poti in seveda, ne pozabi narediti naslednje konkretne akcijske korake z navdušenjem!

Najpomembneje

Najpomembneje pa je, da živiš vsak dan, kot da so tvoje sanje že uresničene. V mislih, občutkih, dejanjih. To je zagotovo najhitrejša bližnjica do življenja, ki si ga želiš! In še pomembneje, uživaj v vsakem trenutku, vsak dan tvojega potovanja!

Srečno 2021 & veliko ljubezni!

Zares bi rada slišala tvoje komentarje na to pismo. Razlog, da mi to veliko pomeni je, da ko se leto odvija in če mi pridejo na pot orodja ali ljudje, ki ti lahko pomagajo doseči tvoje cilje v letu 2018 – ti to želim sporočiti!

Tvoji komentarji mi bodo pomagali, da nadaljujem z ustvarjanjem vsebin, ki so zares pomembne zate.

Čas je, da začneš. Napiši pismo in pusti komentar!

Želim Ti ljubezni, zdravja, smeha in čarobnosti na tvoji poti!

Z navdušenjem,

Tanja Turnšek